- Հիմա նայեք, թերթերում տպում էին, ինչ-որ խոսակցություններ կար միլիարդների մասին, ապա քիչ թե շատ տնտեսագիտությունից հասկացող մարդը պետք է մտածի, որ 2 ու կես միլիարդ բյուջե ունեցող երկրում չի կարող 4 միլիարդ ունեցվածք ունեցող ընդհանրապես մարդ լինել: Եվ այդ մեղադրանքները, այդ ենթադրություններն այնքան էին անհեթեհեթ, որ 2-3 անգամ հերքելուց հետո ուղղակի սկսել եմ ուշադրություն չդարձնել, որովհետև տեսնում ես, որ անիմաստ է: Աբսուրդի հավատով՝ մարդուն դժվար է ինչ-որ բանի մեջ համոզել: Բայց նայեք ինչ է կատարվում. այն, ինչ-որ իմ ժամանակ ստեղծվել է կամ սեփականաշնորհվել կամ ինչ-որ դրսի ներդրողներն են եկել մի պրոյեկտի մեջ, բոլոր այդ պրոյեկտները կապում են իմ հետ, կապում են գիտե՞ք ինչի համար, կապողը չի պատկերացնում, որ կարող է, օրինակ՝ Քաջարանի պղնձամոլիպդենային կոմբինատը սեփականաշնորհվել և փայ չմտնել: Չի պատկերացնում: